Illegale migranter pågribes normalt i forbindelse med kontrol ved linjen eller i lufthavnene, når de forsøger at rejse ud af Cypern. I nogle tilfælde har irregulære migranter henvendt sig på politistationer for at anmode om international beskyttelse.

Tal fra CYPOL for 2017 viste en stigning i antallet af irregulære migranter, der passerede linjen fra den nordlige del af Cypern til de regeringskontrollerede områder. I 2017 krydsede 1 686 irregulære migranter linjen på denne måde, mens tallet i 2016 var 1 499 og 1 290 i 2015. Oprindelseslandene med det højeste antal irregulære migranter, der blev pågrebne efter at have krydset linjen, var Syrien (753), Pakistan (119), Somalia (111), Cameroun (98) og Tyrkiet (74). Ud af disse 1 686 irregulære migranter søgte 90 % (1 519) om international beskyttelse i Republikken Cypern. Størstedelen af ​​disse ansøgere var syrere (744).

FN's fredsbevarende styrker på Cypern (UNFICYP) fortsatte med at lette praksis i forbindelse med begge samfunds trosudøvelse . UNFICYP noterede imidlertid med bekymring et fald i antallet af ansøgninger om religiøse tjenester, som de blev bedt om at lette praksis for i den nordlige del af Cypern og et fald i antallet af tilladelser til sådanne tjenester i forhold til samme periode i 2016.

Arbejdet med at etablere infrastruktur for at muliggøre åbningen af to nye overgangssteder ved Lefka-Apliki og Deryneia fortsatte.

De ovenfor nævnte CYPOL-tal omfatter ikke oplysninger om personer og køretøjer, der passerer ved Pergamos- og Strovilia-overgangsstederne fra den nordlige del af Cypern, som hører under det britiske baseområdes myndighed (Eastern Sovereign Base Area (ESBA). For disse rapporterer ESBA, at der blev registreret 140 913 (tidligere: 125 457) passager af græsk-cyprioter og 59 852 passager af græsk-cypriotiske køretøjer (tidligere: 49 694) til den nordlige del af Cypern. Samtidig blev der registreret 457 314 (tidligere: 429 807) passager af tyrkisk-cyprioter og 272 090 passager af tyrkisk-cypriotiske køretøjer (tidligere: 246 474) i den anden retning. Derudover passerede 415 051 (tidligere 295 042) andre EU-borgere end cyprioter og tredjelandsstatsborgere linjen.

Forordningen giver en stabil lovramme for passage for cyprioter, andre EU-borgere og tredjelandsstatsborgere, som passerer den grønne linje (i det følgende benævnt "linjen") ved autoriserede overgangssteder. Der var en stigning i antallet af tyrkisk-cypriotiske og græsk-cypriotiske passager i 2017 i forhold til tidligere år.

Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten (i det følgende benævnt "forordningen om den grønne linje") trådte i kraft den 1. maj 2004. Den fastlægger betingelserne for EU-rettens anvendelse på personers, varers og tjenesteydelsers passage af linjen mellem de områder i Republikken Cypern, hvor regeringen ikke udøver effektiv kontrol, og de områder, hvor den gør det. For at sikre at disse regler anvendes effektivt, blev deres anvendelse udvidet til også at omfatte grænsen mellem de nævnte områder og det britiske baseområde Eastern Sovereign Base Area (ESBA)

CYPOL var i stand til at identificere personer, som på irregulær vis havde passeret linjen til de regeringskontrollerede områder ved hjælp af de samme kriterier som i tidligere år, det vil sige primært ved hjælp af oplysninger i deres rejsedokumenter og udtalelser fra de pågældende migranter. I henhold til denne vurdering var næsten alle migranter, der blev pågrebet i de regeringskontrollerede områder efter at have passeret linjen irregulært, tidligere ankommet til den nordlige del af Cypern fra Tyrkiet.

Det tyrkisk-cypriotiske samfund bekræftede, at der fortsat gøres en indsats i den nordlige del af Cypern for at forhindre irregulær migration. I 2017 blev 2 858 personer nægtet indrejse i den nordlige del af Cypern, og 645 personer , som var blevet pågrebet i den nordlige del af Cypern, blev sendt tilbage til Tyrkiet, som var det sidste sted, de havde besøgt, inden de ankom til øen.

Repræsentanter fra de to samfund mødes regelmæssigt i en fælles teknisk komité om kriminalitet og strafferetlige spørgsmål (i det følgende benævnt "TCCCM"), som opererer i FN-regi. Som et supplement til denne komité har de to samfund fortsat gjort brug af et "fælles kommunikationsrum", som udgør et forum for udveksling af oplysninger om kriminelle anliggender.

CYPOL beskrev samarbejdet med andre af Republikken Cyperns relevante regeringskontorer og ESBA-administrationen som meget godt.

Baseområdet (Eastern Sovereign Base Area (ESBA)

Samlet set faldt den irregulære migration fra den nordlige del af Cypern via ESBA lidt. I 2017 blev 2 illegale migranter tilbageholdt efter at have passeret linjen ulovligt . 1 263 personer fik ikke lov til at passere, hvoraf hovedparten var tyrkiske statsborgere (379). ESBA-myndighederne nægtede også at lade udenlandske statsborgere fra USA, Ukraine, Rusland, Iran og Georgien, som ankom via den nordlige del af Cypern, passere den grønne linje . Disse personer blev henvist til overgangsstedet Agios Dhometios for at få deres dokumenter kontrolleret i henhold til Republikken Cyperns indrejsebetingelser.

SBA-medarbejdere beskrev fortsat deres samarbejde med Republikken Cypern som værende fremragende.

Uden for overgangsstederne gennemfører SBA-politiet risikobaserede, efterforskningsledede patruljeringer for at imødegå irregulær migration. Disse patruljeringer suppleres af SBA's told- og militærpersonale.

Fire "uautoriserede overgangssteder" i eller nær ved landsbyen Pergamos, som benyttes af lokale borgere og landbrugere, er særligt svære at kontrollere. Som nævnt i tidligere rapporter giver disse "uautoriserede overgangssteder" fortsat anledning til bekymring, og der bør findes en passende løsning, som er i overensstemmelse med artikel 5, stk. 2, i protokol nr. 3 til tiltrædelsesakten fra 2003 . SBA oplyste, at der hurtigt kan sendes personale til "uautoriserede overgangssteder", hvis der er behov for det.

2. VAREPASSAGE

2.1 Handelsværdi

I henhold til artikel 4 i forordningen om den grønne linje kan varer indføres fra ikkeregeringskontrollerede områder til regeringskontrollerede områder under forudsætning af, at de opfylder de kriterier, der er fastsat i artikel 4 , og ledsages af et dokument udstedt af det tyrkisk-cypriotiske handelskammer. I henhold til artikel 8 i Kommissionens forordning (EF) nr. 1480/2004 aflagde det tyrkisk-cypriotiske handelskammer (TCCoC) og Republikken Cyperns myndigheder hver måned en rapport om typen, mængden og værdien af varer, som der var blevet udstedt ledsagedokumenter for. Begge parter rapporterede varer, der er kommet ind i de regeringskontrollerede områder via overgangsstederne Pergamos og Strovilia, som hører under SBA-administrationens myndighed.

Ifølge TCCoC udgjorde den samlede værdi af varer, som der var udstedt ledsagedokumenter for, 5 697 695 EUR (tidligere: 5 017 714 EUR). Disse tal angiver en stigning på 13,55 % af den samlede værdi for varer, for hvilke der var udstedt ledsagedokumenter, sammenlignet med 2016.

Ifølge rapporter fra Republikken Cypern steg den samlede handelsværdi af varer med ledsagedokumenter, som passerede linjen, betydeligt med 9,5 % til 4 790 964 EUR (tidligere: 4 374 968 06 EUR). Hovedparten af denne stigning omfattede byggematerialer. Den generelle stigning blev tilskrevet det igangværende økonomiske opsving.

Selv om det ikke er omfattet af forordningen om den grønne linje, faldt handlen fra de regeringskontrollerede områder til den nordlige del af Cypern let med omkring 0,8 %, fra 1 354 947 EUR i 2016 til 1 343 524 EUR i 2017 ifølge tal fra Cyperns industri- og handelskammer (CCCI). Handelsstrømmen fra de regeringskontrollerede områder til Cyperns nordlige del tegner sig for 28,04 % af handelen i den modsatte retning (30,97 % i 2016).

Det tyrkisk-cypriotiske samfund fortsatte med at gøre brug af en handelsordning, som i princippet "afspejler" begrænsningerne i forordningen om den grønne linje. Tyrkisk-cypriotiske interessenter angav ønsket om at beskytte de lokale virksomheder som hovedårsagen hertil. Denne ordning anvendes dog ikke konsekvent.

2.2 Varetype

I 2017 var plastprodukter de mest handlede varer efterfulgt af byggematerialer, frisk fisk, rester eller affald og kartofler .

Nye produkter blev indført, f.eks. vikker, trykte kataloger, konfektionerede tekstiler til markiser samt oliven. Al handel over linjen var handel internt på øen.

2.3 Uregelmæssigheder